
Comunitățile evreieşti din nordul Moldovei (judeţele Botoşani, Dorohoi, Neamţ, 
Câmpulung, Suceava, Iaşi, Bacău) sunt cele mai vechi ale acestei provincii istorice şi 
alături de cele din Bucureşti, Constanţa, Oradea, Timişoara, Galaţi, primele care s-au 
constituit în spațiul românesc. Mărturiile arheologice şi documentare din perioada antică, 
din „evul mediu întunecat”, din evul mediu timpuriu nu confirmă existența unor obşti 
stabilite pe teritoriul Moldovei, ci doar prezenţa unor negustori evrei care utilizau 
„drumul Siretului” ce lega spaţiul polon şi rus de Imperiul Bizantin sau care făceau 
comerț cu locuitorii acestei regiuni, o caracteristică a întregului ev mediu românesc. Deşi 
tradiţiile păstrate de comunităţile evreieşti amintesc de existenţa unor sinagogi, şi implicit 
şi a unor obşti stabile, încă din epoca ştefaniană (1457-1504) sau chiar de pe timpul lui 
Alexandru cel Bun (1400-1432), nu s-au aflat documente de învoire, danie sau privilegii 
care să confirme tradiţia. 

În primul capitol sunt prezentate comunităţile evreieşti în evul mediu din 
nordul Moldovei, acordând o atenţie specială ținutului Neamţ, urmărind în special 
procesul de imigrare a evreilor spre acestă regiune. 

Comunitățile evreieşti din Moldova erau reprezentate de tipul .„askenazim”, 
originare din din spaţiul ruso-polon, după unele opinii, urmaşi ai chazarilor (neam asiatic 
care a îmbrăţişat mozaismul), deosebindu-se ca înfăţişare, port, limbă, comportament de 
coreligionarii lor de tipul „sefardim”, iudeo-spaniol, ce au sosit în Muntenia din Peninsula 
Balcanică, ce vorbeau un dialect numit deosebit, „ladino”. Cu toate acestea, se pare că 
prima comunitate a Iaşului şi a Moldovei a fost una sefardă constituită în cea de-a doua 
parte a secolului al XVI-lea. 

Evrei în Moldova mai sunt pomeniţi de documente anterioare secolului al XVII- 
lea, izolat: la curtea lui Ştefan cel Mare, un medic şi un sol venețian, la curtea lui Aron- 
Vodă, creditori pe care i-a ucis odată cu ridicarea sa antiotomană, la curtea lui Petru 
Șchiopul, una dintre ibovnice care îi va deveni chiar şi soţie. Restricţiile pentru evrei 
datează, cele mai vechi, din timpul lui Ştefan al IV-lea (1524), sau Petru Şchipul (1587), 
dar sunt îndreptate împotriva negustorilor evrei care susțineau uneori un comerț neonest, 
ocolind autorităţile fiscale (comerţ cu vite mari). 

Primele „chemări domneşti” pentru evrei, în special pentru evreii din spaţiul 
polono-lituanian, s-au înregistrat la începutul secolului al XVII-lea (Ştefan Tomşa-1612, 
urmat de Gh. Ghica-1658), dar luptele civile şi imixtiunile otomane în treburile interne ale 
Moldovei au amânat imigrarea evreilor spre acest ţinut. Răscoala cazacilor conduşi de 
hatmanul Bohdan Hmelinţeki loveşte şi în evreii din Rusia Albă, din Podolia, Galiţia şi 
astfel se înregistrează un exod israelit spre Moldova, cel mai apropiat şi mai ospitalier 
ținut, printre refugiaţi aflându-se şi rabinul-cărturar Nathan Hanover, după cum scria 
Paul din Alep, călător prin Moldova lui Vasile Lupu. Sunt puse bazele unor noi comunități 
constituite din refugiați şi din puţinii evrei existenţi deja în nordul Moldovei. Tot în 
această perioadă, la jumătatea secolului al XVII-lea apare şi curentul anti-iudaic- 


scripturar ilustrat de primele coduri juridico-eclesiasticerealizate în timpul lui Vasile Lupu 
şi Matei Basarab, care îi considerau eretici pe ne-ortodocşi şi interziceau contactul 
românilor cu evreii ameninţându-i cu excomunicarea. Călătorii străini îi amintesc în 
descrierile lor referitoare la Ţările Române: I.S. Del Medigo, Marco Bandini, Paul din 
Alep, Elvia Celebi, A. M. del Chiaro, M. D'Hauterive, Poujade, Kuiyper, M. Emerit, 
menţionându-le caracteristicile care îi individualizau în rândul locuitorilor Moldovei: 
limbă, port, moravuri, religie, fiind „străinul din cetate”, de „neînţeles”, mai ales pentru 
țăranul român. Ei remarcau şi faptul că boierii români îi apreciau pentru iscusința în 
afaceri şi îi foloseau pentru priceperea lor. 

Odată cu regimul fanariot se constituie în Ţările Române „hahambăşia”, o 
instituție comunitară care avea în jurisdicţia ei şi Moldova şi Țara Românească, iar 
conducătorul ei era numit de către Constantinopol şi care adurat până în 1834. 

În epoca fanariotă se înregistrează mai multe valuri succesive de imigranți evrei 
datorate, în special, înrăutăţirii condiţiilor de viață din Galiţia poloneză. Moldova a 
devenit un teritoriu de imigrare pentru evreii polonezi, care au devenit factori activi la 
fondarea unor târguri şi târguşoare, primul dintre ele fiind Oniţcanii, în Basarabia. în 
1714. Evreii s-au îndreptat spre marile oraşe (laşi, Botoşani, Dorohoi, Roman, Bacău, 
Piatra-Neamţ), dar şi spre micile oraşe unde repede au devenit o componentă importantă: 
Fălticeni, Mihăileni, Săveni, Trifeşti, Burdujeni, Negreşti, Adjud. Cauzele care au 
favorizat şi au generat acest proces imigraţionist spre nordul Moldovei au fost: apropierea 
şi calea de pătrundere, în sudul Moldovei şi în Muntenia ajungând foarte puţini, 
împărţirea Poloniei (1772), legile fiscale restrictive austriece (1786), pogromurile ţariste, 
incapacitatea de a controla tercerile clandestine, aviditatea de câştig a domnitorilor, 
boierilor, clerului. Unii dintre domnitori au încercat să descurajeze imigrarea inițiind 
unele măsuri restrictive: C. Moruzzi, Grigore Al. Ghica, Al. C. Mavrocordat, neavând, 
însă, mari şanse de reuşită datorită boierilor şi clerului care îi primeau pe moşiile sau în 
târgurile lor în scopul de a obţine cât mai mult şi "lesne * câştig percepând de la aceştia 
arende consistente. 

În Moldova se disting alături de evreii numiți autohtoni, cu vechime pe aceste 
meleaguri în marile oraşe, evreii numiți hrisoveliți şi evreii sudiți, şi de asemeanea mulți 
din ei nefiind înregistraţi ocolind autorităţile fiscale. „Catastihul Iaşilor din 1755” sau 
„Sama Visteriei” din 1761-1764 nu oferă informaţii statistice concludente, prezentând 
doar date despre unele biruri pe care le încasau de la unii întreprinzători evrei. Primul 
mare recensământ medieval al Moldovei s-a realizat de către armata rusă în 1774 şi 
confirmă existența a 1323 de evrei, capi de familie, cei mai mulți în judeţele nordice şi într- 
o proporţie covârșitoare în oraşe şi târguri, foarte puţini fiind în sate. În epoca fanariotă 
comunităţi importante evreieşti se mai constituie în Pânzăreni, Suliţa, Teleneşti, Podu 
Iloaiei, Târgu-Frumos, Târgu-Ocna, Ştefăneşti. „Cndica Liuzilor” din 1803 confirmă un 
spor demografic important , estimându-se la aproximativ 11.000 de evrei în Moldova, cei 
mai mulți fiind recenzați în judeţele iaşi, Botoşani, Dorohoi, între oraşe, Iaşul avea 2.420 
de evrei, urmat de Botoşani, Fălticeni, Dorohoi. La 1820, conform recensământului 
orânduit de Mihail Şuţu, la şfârşitul epocii moderne se ajunge la circa 19.000 evrei, prin 
spor natural sau prin imigrări. 

Evreii au contribuit la dezvoltarea comerţului intern prin lărgirea pieţei de 
mărfuri şi susținând schimburi cu exteriorul. Au început a practica şi arendăşia, 
remarcându-se prin „orânda cârciumăritului” (se numeau la un moment dat chiar 
„orânde jidoveşti”) în târguri, oraşe şi sate, închiriind imobile, terenuri, poduri, vămi, 
poverne, accize, etc., şi, de asemenea, realizând activităţi manufacturiere, deţinând mici 
ateliere, la care se adăuga de obicei şi o mică dugheană pentru a vinde produsele sau fiind 
negustori sau meşteşugari ambulanți. Onomastica înregistrată de catagrafii sau 
specificaţiile privind profesia confirmă acest lucru şi sintagma de „evreu meşteşugar” pe 
lângă cea de „evreu negustor”, de asemenea, prezenţa breslelor şi a caselor de rugăciune 
care le poartă numele. 


Din punct de vedere al dinamicii relaţionale a evreilor cu românii şi cu celelalte 
etnii conlocuitoare în evul mediu, putem considera că Moldova s-a dovedit a fi un spațiu de 
imigrare pentru evrei, mai ospitalier şi mai propice dezvoltării lor decât teritoriile pe care 
le-au părăsit, mai mult, evreii au beneficiat de statutul de târgoveţi pe care nu l-au avut în 
alte ţări ale sud-estului Europei, reuşind să se adapteze realităților româneşti şi să se 
integreze. Valurile succesive de evrei de-a lungul epocii fanariote sosite în Moldova sunt un 
argument în sprijinul acestei teze şi în secolul al XIX-lea imigrările spre spaţiul românesc 
nu au încetat, ba mai mult, au sporit, fiind o realitate înregistrată de catagrafii, statistici 
economice, publicistică, memorialistică. 

Caracteristice întregului spaţiu european, acuzaţiile de „omor ritual” n-au 
lipsit nici în Ţările Române, încă din 1710, fiind înregistrate în Moldova lui Dimitrie 
Cantemir care s-a implicat personal în soluţionarea acestui eveniment devenit violent. Au 
urmat şi altele, cele mai importante fiind cele din vremea lui Mihail Racoviţă, la laşi, sau 
Ioan Mavrocordat, la Roman, continuând până în epoca lui Al. I. Cuza. În 1803, pe fondul 
publicării şi popularizării lucrării „Înfruntarea jidovilor”a monahului Neofit de la 
Mănăstirea Neamţ care incrimina „omorul ritual”, au izbucnit noi violenţe pe care nu le-a 
putut stopa decât intervenţia mitropolitului V. Costache. Astfel de cazuri, în ciuda 
publicităţii pe care au cunoscut-o, au fost izolate şi netolerate. Afluxul evreiesc spre 
Moldova n-a scăzut datorită lor. Anul 1821 este unul nefast pentru evrei înregistrându-se 
atrocități îndreptate împotriva lor de către creştini, în special de către „zavergii” lui Al. 
Ipsilanti, la Fălticeni, Piatra-Neamţ, Târgu Neamţ, Târgu Frumos. 

Ţinutul Neamţului a fost unul în care evreii au aflat un mediu propice aşezării 
şi desfăşurării îndeletnicirilor lor tradiţionale; la Târgu Neamţ şi la Piatra Neamţ au 
fiinţat vechile obşti ale evreilor din secolul al XVII-lea, după cum o confirmă pietrele 
tombale descoperite. Sinagoga veche deţine un hrisov de construire datând din 1776, o 
reclădire, deci a existat una anterioară acestei date, situaţia fiind aproape identică la 
Târgu Neamţ. 

Catagrafia din 1774 menţionează peste 20 de familii în Piatra Neamţ şi tot pe 
atâtea la Târgu Neamţ, dar se înregistrează un aflux de imigranţi după cum o confirmă 
catagrafiile posterioare, 1803, 1824, 1832. Aici în ţinut s-au petrecut cel mai multe dintre 
„calomniile de sânge” ale Moldovei, în principal. datorându-se faptului că aici se aflau cele 
mai multe lăcaşuri de cult monastice ortodoxe, credincioase curentului anti-iudaic- 
scripturar, şi printre monahi s-au aflat şi unii renegaţi evrei care s-au dovedit aprigi 
împotriva foştilor coreligionari, şi la mănăstirea Neamţ s-a tipărit „Înfruntarea jidovilor” 
şi „Praştia”. Ca şi în celelalte judeţe ale Moldovei evreii s-au angrenat în diverse activităţi 
economice şi creşterea lor numerică şi a puterii lor economice s-a reflectat şi constrirea şi 
întreţinerea instituţiilor comunitare: sinagogi, băi ritualice, azile confesionale şi cimitire. 

Cel de-al doilea capiitol este închinat perioadei de început a epocii moderne, 
perioada 1821-1866, dedicând o parte a sa unui studiu de caz ce face referire la 
comunităţile evreieşti din ţinutul Neamţului în această perioadă. Epoca modernă, pe care 
istoriografia românească a considerat-o ca începând din 1821, aduce cu sine o situaţie mai 
favorabilă impopulării şi desfăşurării de către evrei a îndeletnicirilor tradiţionale (comerţ, 
meşteşuguri, „mânuirea banilor”), dată de „urgisirea”grecilor de către turci ca urmare a 
„Zaverei” lui Al. Ipsilanti şi a pierderii de către Poarta Otomană a monopolului comercial 
în Ţările Române, în 1829. Acest fapt este ilustrat de către catagrafiile de după 1821 , în 
special cea din 1826, 1832, 1838, 1845, 1859, care evidenţiază creşterea populaţiei evreieşti 
din nordul Moldovei şi angrenarea în activităţile specifice citadine, numărul lor în sate 
fiind foarte mic comparati v cu cel din oraşe. Creşterea populaţiei evreieşti din această 
regiune se datorează căilor de pătrundere ale imigrației israelite din Bucovina, devenită 
habsburgică în 1775, şi din Galiţia şi spaţiul rus care s-au adăugat comunităţilor deja 
existente sau au fondat altele noi. În această perioadă şi în special, între anii 1831-1838 
sunt înregistrate creşteri masive ale numărului evreilor în merile oraşe unde fiinţau vechile 
obşti: Botoşani, laşi, Bacău, Dorohoi, Piatra Neamţ, ajungându-se şi la sporuri 


demografice de la 100% la 500% în doar şapte ani. Evreii contribuie în continuare la 
fondarea de mici centre semiurbane, târguri şi târguşoare, unele având o componentă 
israelită însemnată, în unele majoritară sau constituită în întregime de evrei. Ei vor deveni 
parte a unei clase de mijloc care făcea legătura între sat şi oraş, între boierime şi țărănime. 

Instituţiile comunitare a acestei etnii cunosc o dezvoltare deosebită în această 
perioadă, se construiesc sinagogi, cimitire, băi rituale, cimitire, azile confesionale. 
Catagrafiile şi memorialistica vremii arată că domnitorul Mihail Sturdza a fost unul 
dintre cei care au favorizat procesul de imigrare a evreilor spre Moldova în schimbul 
obţinerii unor foloase financiare din partea bancherilor şi industriaşilor evrei din Iaşi. 
Compararea recensămintelor din 1831, 1838, 1845,1859, confirmă acest lucru, chiar dacă 
nu mai sunt înregistrate creşterile din deceniul IV, până în 1866 se constată mărirea 
numărului evreilor, o creştere mai lentă dar continuă. Fondarea arhipelagului de „şteti- 
uri”din nordul Moldovei se încheie în 1862 pe moşia lui M. Kogălniceanu, Drâncenii, dar 
imigrarea evreilor nu conteneşte până la 1899. 

Al. I. Cuza a dorit a fi credincios idealurilor generoase paşoptiste ce doreau 
emanciparea evreilor, dar odată cu pătrunderea principiilor şi instituţiilor moderne în 
principate s-a născut şi o nouă clasă a burgheziei naţionale refractară la progresul 
economic al evreimii şi care se simţea „sufocată” de concurenţa ei, considerând-o ca fiind 
neloială. Reprezentanţii ei au început să-şi manifeste opiniile antisemite în plan politi, 
publicistic, economic, astfel născându-se în spaţiul românesc „chestiunea evreiască”, care a 
angrenat în dispute pe diverse scene de manifestare şi personalități marcante ale societăţii 
româneşti. Istoriografia evreiască a numit perioada care a început odată cu anul 1866 ca 
fiind a unui „antisemitism oficial”. 

Recensământul din 1859, unul mult mai complet şi mai complex, realizat de 
către C. Negruzzi şi lon lonescu de la Brad, arată o vizibilă creştere a populaţiei evreieşti 
faţă de anul 1838, e drept inferioară creşterii din deceniul IV. Evreii locuiesc în marile 
oraşe, reşedințe de judeţ, dar şi în cele 3-5 târguri pe care le avea fiecare. Catagrafia îi 
prezintă ca fiind majoritari în Dorohoi, Fălticeni, Bucecea, Frumuşica, Darabani, Rădăuţi, 
Mihăilenni, Săveni, Suliţa, Hârlău, Lespezi, Şeuleni. Mulţi dintre evrei aleg protecția unei 
puteri străine, ocolind astfel autorităţile fiscale româneşti (după cum o arată 
recensământul din 1824-25, care menţionează numeroşi sudiţi, în special austrieci. 
Recensământul din 1845 arată aceiaşi stare de fapt, destul de mulţi supuşi austrieci, ruşi, 
prusaci, francezi. Catgrafia din 1859, prin onomastica arată faptul căevreii erau 
meşteşugari, negustori, „mânuitori de bani” (un circuit primar). 

În judeţul Neamţ apare târgul Buhuşi, care va deveni un important centru al 
mozaismului ortodox, cunoscută prin păstorirea rabinilor din familia Friedman. În Piatra 
Neamţ se ridică Sinagoga Lipscanilor sau Templul Mare, una dintre cel mai mari şi 
frumoase ale Moldovei. În sate pe lângă orândari şi băcani se stabilesc şi mici 
întreprinzători în industria lemnului; apar şi case de rugăciune, unde deşi nu oficia un 
rabin, îl suplinea un alt desrvent al cultului. „Calomnii de sânge” s-au mai înregistrat şi în 
această perioadă, şi le remarcăm pe cel din Răpciuni şi Hangu, două sate de la poale de 
Ceahlău, cazuri devenite celebre. Un caz izolat a fost cel din Târgu Ocna din 1836, când 
nişte evrei au batjocorit „Răstignirea”. 

În mediul rural credinţele conform cărora evreii foloseau sânge de copil creştin 
pentru a face azima pascală s-au păstrat până la jumătatea secolului al XX-lea, ilustrate şi 
de proverbe, blesteme, zicători, piese de teatru livresc. Pentru apropierea şi integrarea 
evreilor, iluminiştii evrei au încercat să impună schimbarea portului şi a ținutei ritualice, 
tentativă cu pujțină şanse de reuşită în rândul comunităților tradiţionaliste ortodoxe şi 
hasidice din nordul Moldovei. 

Cel de-al treilea capitol este dedicat celei de-a doua perioadă a epocii moderne- 
1866-1918, fiind prezentate comunităţile evreieşti din nordul Moldovei cu toate aspectele 
evoluției lor: demografic, politic, social, economic, religios, cultural, realizând un studiu de 
caz închinat evreilor nemţeni în această epocă. 


Deşi, după 1866, istoriografia evreiască consideră că a început epoca unui 
"antisemitism de stat", o comparaţie între recensămintele din 1859 şi 1899 ne arată că în 
Moldova de nord, populaţia evreiască cunoaşte, în continuare, o creştere însemnată, e 
drept într-o perioadă mai lungă de timp, şi nu datorată doar sporului natural, ci şi 
imigrărilor. Spre deosebire de prima jumătate a secolului, când preferată în cvasi- 
totalitatea ei Moldova de nord, acum se înregistrează o relativă uniformizare la nivelul 
acestei provincii istorice (zonele sudice), dar şi o radiere spre Muntenia, în special spre 
Bucureşti, care după 1862 devine capitala României şi cel mai imporatnt centru economic. 
De asemenea, se constată o creştere apopulaţiei evreieşti din sate, deşi ‚în continuare, au 
fost restricționaţi în a deţine terenuri agricole. Erau, în schimb, arendaşi, orândari, 
băcani, cherestegii, hangii, negustori de lemne, vătafi. 

Oraşul laşi avea cei mai mulți evrei: 39.441, însemnând 50,5%. E firesc ca în 
marile comunităţi să se fi construit mai multe lăcaşuri de cult mozaice, din această 
perioadă datând cele mai multe dintre ele, de asemenea, şcolile româno-israelite cunosc un 
proces accentuaut de modernizare datorat spiritului "luminist"” al unor oameni de cultură 
evrei şi a "Jewish Colonization Association" reprezentată de Israel Astruc, se construiesc 
azile confesionale şi spitale israelite (care le aflăm în toate marile comunități nord 
moldovene: Iaşi, Botoşani, Piatra-Neamţ, Dorohoi, Bacău, Târgu Neamţ). 

Războiul pentru independenţa de stat a României a afalt printre combatanții 
din sudul Dunării şi peste 800 de evrei, în frunte cu eroul M. Brociner, care au devenit 
astfel cetăţeni români, dar cererea de modificare celebrului "articol 7", de către evreii din 
România şi de reprezentanţii lor în asociaţiile internaţionale israelite, a născut intense 
dispute privind emenciparea evreilor. Se nasc facţiuni politice care propun măsuri 
antievreieşti şi unele personalităţi marcante ale vieţii politice şi culturale româneşti se 
pronunţă împotriva încetăţenirii şi a imixtiunii organizaţiilor supranaţionale evreieşti în 
politica internă românească. "Condeierii' Gărzii de Fier i-au numit "protolegionari”. 

Măsurile restrictive, în special de ordin de economic, inițiate de guverne au dat 
naştere unui fenomen de emigrare spre Palestina, vestul Europei, S.U.A. şi Canada, la 
cumpăna dintre veacuri. Au apărut emigranții pedeştri- "fussgeier-ii', cu unele accente 
dramatice uneori. O comparaţie între recensămintele din 1899 şi 1912 arată că ţelurile 
"herzl-iene" şi restricţiile economice au generat o scădere a numărului evreilor din 
Moldova. 

Răscoala din 1907 a fost considerată "un apogeu al antisemitismului țărănesc", 
cauza fiind existenţa trusturilor evreieşti din nordul Moldovei care gestionau terenurile 
agricole ale acestei zone. Pornită de pe o moşie administrată de Fischer-i (Flămânzi, 
județul Botoşani), cuprinde întreaga Moldovă. Dar cei care au avut de suferit au fost tot 
țăranii loviți de "tun şi baionetă", care n-au apucat să-şi semene la timp ogoarele şi 
pauperii evrei care au suferit de pe urma măsurilor post-răscoală. Deşi cei mai mulți 
dintre evrei erau săraci, cei bogaţi atrăgeau atenţia. Cultura română a dat naştere unor 
clişee car e se aplicau etniilor minoritare. Bineînţeles, nu e ocolit nici evreul: evreul 
arendaş, evreul cârciumar, evreul cămătar, sau "evreul lăcusta satelor". Statisticile arată 
pentru nordul Moldovei preponderența firmelor evreieşti în oraşe şi un număr în creştere 
în sate. Şi profesiile liberale sunt bine reprezentate de către evrei. Nu se poate nega rolul 
evreilor în dezvoltarea vieţii economice a regiunii nordice a Moldovei, ei îndeplinind rolul 
unei calse de mijloc în cadrul unei societăți eminamente agricole şi rurale, dar naşterea 
unei burghezii naţionale a dus la apariţia "chestiunii evreieşti”. 

Cauza reîntregirii naţionale a fost îmbrățişată de mulţi evrei, aşa precum o 
arată cimitirele şi statisticile, în ciuda unor opere antisemite, precum cele ale lui A.C. Cuza 
care neagă lor în război, şi "sistemul verssaillez"” le-a adus mult ceruta emancipare, 
devenind beneficiari ai tuturor drepturilor civile şi politice ca cetățeni ai României Mari. 

Modernizarea învăţământului evreiesc care a păşit de la modestul şi 
conservatorul "hadarim" la şcoala israelito-română a făcut ca tot mai mulţi evrei să fie 
beneficiarii unei instrucţii conformă cu posibilităţile materiale şi intelectuale. Se îndreaptă 


în nummăr tot mai mare spre liceele şi facultățile româneşti şi străine. 

Din rândul lor se remarcă personalități ale vieţii culturale, recunoscute în ţară 
şi străinătate. Prima marepersonalitate a culturii evreieşti din România n-a fost un ştiutor 
de carte, dar Cilibi Moise a devenit cunoscut în întreg spaţiul românesc, ca un "Anton 
Pann evreu". l-au urmat I. Psantir, I. Barasch, L. Şăineanu, H. Tiktin, Moses Gaster, 
fraţii Schwarzfeld, Ronetti-Roman şi alţii. Publicistica israelită cunoaşte o efervescenţă 
deosebită: anuare, reviste, cotidiane, periodice, publicaţii efemere, de unul două numere. 
Numeroşi evrei au fost editori, tipografi, librari contribuind la publicarea a multor opere 
de valoare a culturii românești. 

Neamţul cunoaşte acelaşi proces demografic caracteristic tuturor județelor 
nord moldovene. Să remarcăm prezenţa a numeroşi evrei în satele de munte ale judeţului , 
fapt datorat dezvoltării industriei forestiere în această regiunecare oferea 
întreprinzătorilor câştiguri însemnate. Familia Iuster, arendaşi şi posesori de gatere, 
fabrici, erau cei mai bogați oameni ai județului. O consecință a creşteri numărului şi 
aputerii economice a evreilor nemteni este prezența în 1909 a 23 de sinagogi şi 18 case de 
rugăciune în judeţ. 

Şcolile israelite s-au fondat în Piatra Neamţ, Târgu Neamţ, Buhuşi (şcoli de 
băieţi, de fete, mixte, de fabrică, rabinice, proseminarii teologice). Elevi evrei aflăm şi la 
Liceul Petru Rareş din Piatra Neamţ în număr mare. Judeţul Neamţ a avut numeroşi 
editori, fotografi, tipografi, librari evrei, care s-au remarcat şi prin publicarea a 
numeroase cărţi poştale ilustrate reprezentând realități şi frumuseți ale regiunii. 

Judeţul Neamţ a cunoscut, datorită faptului că era în cea mai mare măsură 
mubntos şi împădurit, o dezvoltată industrie forestieră, şi în Piatra Neamţ şi localitățile 
dimprejur, dar şi pe Valea Muntelui (cursul mijlociu al Bistriţei), s-au fondat gatere, 
fabrici de cherestea, mucava, hârtie, mobilă, cele mai multe dintre ele aparținând unor 
patroni sau acţionari evrei. S-au constituit şi societăţi economice creştine care încercau să 
contracareze influenţa evreiască şi s-a organizat chiar o "ligă antisemită" alcătuită din 
intelectuali şi ofiţeri. S-au sprijinit acţiunile propagandistice ale Partidului Naționalist 
Democrat, grupare care în 1910 propunea prin liderii ei N. Iorga şi A. C. Cuza, în 
programul politic, măsuri antievreieşti, în special pentru a contracara influența evreiescă 
din mediul rural şi administraţie. 

Capitolul al IV-lea prezintă pe evreii din nordul Moldovei în epoca interbelică, 
mai precis între anii 1918-1938, şi la fel ca în capitolele anterioare se va încerca 
prezentarea evreimii nemţene, într-un studiu de caz. 

Războiul de reîntregire naţională, marea unire, pacea de la Verssailles a adus 
pentru evreii din România Mare emanciparea deplină. Evreilor din Vechiul Regatli se 
adaugă cei din Basarabia, rusofoni, cei din Bucovina, apropiaţi de limba şi cultura 
germană, cei din Transilvania, maghiarofoni, apropiaţi culturii maghiare. Evreii din 
România şi-au pierdut omogenitatea pe care o aveau în Vechiul Regat. De asemenea, 
religia care a fost liantul acestei etnii, îi împarte în hasidici, ortodocşi, rabinici. Privind 
opțiunea de a rămâne în România sau a emigra în Palestina, evreii se împart în 
"asimilişti"sau "'sionişti'!. Din punct de vedere politic evreii nu reuşesc să-şi valorifice 
voturile în cadrul unei singure formaţiuni politice. 

Deşi spaţiul românesc a dat lumii sioniste mari personalităţi, în perioada 
interbelică curentul de emigrare spre "Eretz Israel" n-a avut mulți aderenţi, cei mai mulţi 
dintre evrei încercând să valorifice drepturile obținute şi posibilitățile de activitate 
economică pe pământ românesc, în special în comerţ, industrie, finanţe. Spre agricultură 
s-au îndreptat puţini evrei, deşi acum restricţiile dispăruseră, ei rămânând credincioşi 
îndeletnicirilor tradiţionale, şi fiind, în continuare o populaţie în cea mai mare parte aci 
citadină, fapt confirmat de cel mai important recensământ interbelic, cel din 1930. 

Posibilitatea de a obţine cetățenia română şi tulburările din spaţiul rus datorate 
războiului civil, a dus la creşterea numărului de evrei în judeţele nordice ale Moldovei prin 
imigrări, în special din Ucraina, şi de asemenea, evreii înregistrau un spor natural 


deosebit. În judeţele de munte, mai ales pe Valea Bistriţei (judeţele Neamţ şi Câmpulung) 
sau a Trotuşului (Bacău), evreii s-au angrenat în în industria forestieră, deținâd gatere, 
fabrici, exploatând partizi de lemne. Fabricile de podtav din Târgu Neamţ, Buhuşi, Bacău 
erau girate de către patroni sau acţionari evrei. Puterea lor economică este demonstrată şi 
de faptul că dominau numeric Camerele de Comerţ şi Industrie judeţene, la Roman spre 
exemplu, deţinând "monopolul". 

Marile bănci evreieşti şi-au deschis filiale în nordul Moldovei şi au sprijinit 
întreprinderile conetnicilor lor. Ca şi în perioadele anterioare, cea mai mare parte a 
evreimii era pauperă, trăia din mica industrie şi comerţ, meşteşugarii sau comercianţi 
ambulanți fiind o realitate a satului nord moldovean şi în perioada interbelică. După cum 
remarca un om politic al vremii, sărăcia evreilor era o povară, bogăţia lor era o 
ameninţare. Să remarcăm că în satele regiunii s-au aşezat mici întreprinzători evrei ce 
deţineau băcănii, hanuri, cârciumi, dar şi mici ateliere sau chiar făbricuţe. În micile oraşe 
sau târguri sunt înregistrate de către statisticile economice micile înterprinderi evreieşti 
(magazine kolbo-cu de toate, fabrici de mobilă, tipografii, librării, brutării. sifonării, 
covrigării). În marile oraşe evreii au constrit fabrici acoperind o gamă variată de mărfuri, 
s-au implicat în schimburile financiare. S-au constituit societăţi şi asociaţii economice, cea 
mai cunoscută şi amai accesibilă fiind cea cooperatistă numită "Creditul mărunt", care 
sprijinea pe micii întreprinzători agricoli sau industriali. 

Evreii au intrat şi în politică sprijinind formațiunile lor etnice: Uniunea 
Evreilor Români, Uniunea Sionistă sau Partidul Evreiesc, abia spre sfârşitul perioadei 
interbelice realizându-se unificarea acestor grupări. Unii evrei au sprijinit marile partide 
interbelice (liberal, țărănist, averescan), activând în cadrul lor mânaţi de idealuri sau 
interese, sau s-au realizat acorduri de cartel cu acestea. S-a remarcat predilecţia evreilor 
spre mişcările socialiste şi comuniste, fapt înregistrat încă din perioada antebelică. După 
război, comunismul atrage pe mulţi evrei, naţionaliştii-creştini ieşeni considerând că 
iudaismul se suprapune peste comunism, ipoteză nu fără oaecare temei. Liga Apărării 
Naţional Creştine constituită în 1923 la Iaşi de către A.C. Cuza devine o grupare ce- 
şiafirmă clar opţiunile antisemite continuând într-o manieră exacerbată activitatea 
Partidului Naționalist Democrat şi a Uniunii Naţional Creştine. Această formaţiune prin 
programul ei concentrat spre latura antievreiască a fost una de colectare regională a 
voturilor având aderenţi în nordul Moldovei, Basarabia, Bucovina, zone în care locuia o 
însemnată pătură de evrei şi care deţineau o importantă putere economică. 

După "marele război " tinerii evrei se îndreaptă în număr tot mai mare spre 
licee şi facultăţi, benefuiciind de puterea lor econimică, de faptul că erau o populaţie în cea 
mai mare prate citadină, folosind relaţiile şi pregătirea unor generaţii anterioare, 
dovedindu-se concurenți serioşi pentru stidenții şi liceenii români. Deţineau majoritatea la 
facultăţile de medicină şi farmacie (o tradiţie a neamului lor), dar încep a domina şi 
facultăţile de drept, calea tradiţională a elitelor româneşti către funcții. În Iaşi, 
studenţimea naţionalist creştină condusă de Corneliu Zelea Codreanu ia atitudine într-un 
mod entuzist şi violent, urmând mentorului lor, A. C. Cuza. Dintre discipoli, sub 
conducerea lui Codreanu se fondează "Legiunea Arhanghelul Mihail" care a continuat 
politica antisemită cuzistă. 

Perioada interbelică oferă oamenilor de cultură evrei cadrul prielnic 
desfaşurării lor, şi contribuţia lor la dezvoltarea civilizaţiei româneşti a fost deosebită. Au 
cunoscut o dezvoltare plenară in domeniul publicistic, impunându-se Al. Graur, 
Honigman, F. Brunea Fox, I. Berman, în domeniul editării şi tipăririi operelor româneşti 
şi străine, în literatură (F. Aderca, I. Peltz. Murano, I. Călugăru, A. Stern, Şăineanu, M. 
Sebastian), în istorie (Moses şi Elias Schwarzfeld, I. Kaufman, I. Kara), în medicină, 
farmacie, fizică, matematică, teologie, etică ). 

Judeţul Neamţ îşi măreşte teritoriul conform noii împărțiri administrative, şi 
totodată şi numărul evreilor proveniţi din noile localităţi alipite ( Tulgheş, o comunitate 
importantă, fiind comună cu putere economică, datorată exploatărilor forestiere, Borsec, o 


staţiune preferată de evrei, Corbu, Bilbor, Broşteni, Bicaz-Ardeal), sau imigranţi din 
spaţiul rus (în special din Ucraina). 

Dezvoltarea numerică şi economică a evreimii nemţene este atestată de "'dările de 
seamă" ale prefecturii şi primăriilor sau de recensământul din 1930. Instituţiile comunitare 
o confirmă, în Piatra Neamţ funcţionând 19 lăcaşe de cult mozaice, 10 în Târgu Neamţ, 
cinci în Buhuşi şi numeroase case de rugăciune în satele județului (industria forestieră a 
adus în mediul ruralmulţi întreprinzători şi lucrători evrei, fapt caracteristic şi judeţelor 
Câmpulung şi Suceava). Sunt menţionate numeroase gatere de pe cursul mmijlociu al 
Bistriţei şi fabricile de cherestea, mucava, hârtie, mobilă, perii, din Piatra Neamţ, Roznov, 
Pângăraţi, Hangu, etc. Evreii se implică şi în industria sticlăriei, de panificaţie, tipografică, 
farmaceutică, de postav, de pielărie, etc. Fabrica de posta din Buhuşi era una dinter cel 
mai mari din ţară, girată de acţionari evrei. Aici, dar şi în fabricile pietrene s-au 
înregistrat numeroase conflicte de muncă, unele violente, datorate condiţiilor grele de 
muncă şi salariilor mici, dar şi a influenţei socialiștilor şi comuniştilor care au orchestrat 
unele manifestații (printre ei s-a aflat şi evreul dr. H. Aroneanu-evreii nemţeni având o 
adevărată tradiţie socialistă antebelică). 

Evreii nemţeni au adus şi ei o contribuţie însemnată la dezvoltarea culturii 
române interbelice, fiind mennţionați numeroșii fotografi, librari, tipografi, editori, 
publicişti de valoare (Al. Zissu, ziarist şi scriitor, devenit o mare personalitate a lumii 
sioniste, Mişu Weissman, publicist şi om politic nemţean unul dintre diplomaţii de mai 
târziu ai satului Israel, Z. Feinstein, cronicarul I. Kaufman, savantul dr. O. Kaufman, 
M.A. Halevy). Am amintit pe cei doi lideri sioniști ai judeţului, Zissu şi Weissman, să 
menționăm şi pe conducătorii politici ai "asimiliştilor”, fraţii luster, E. Kahane, cei mai 
bogaţi oameni ai judeţului. 

Naţionalist-creştiniii am aflat în județ susținere şi prozeliți , atât cuziştii cât şi 
legionarii, fapt datorat politicii lor antievreieşti ce "prindea" în această regiune şi a 
mănăstirilor ortodoxe care îi sprijineau pentru lupta lor împotriva "evreilor şi a 
sectarilor". Şi L.A.N.C. şi legionarii au obținut scoruri electorale ridiacate, trimiţându-şi 
candidaţii în Adunarea Deputaților, la fel ca în toate judeţele Moldovei de nord. C. leşanu 
şi I. Herghelegiu s-au dovedit activişti de mare valoare. În judeţ s-au înregistrat şi 
profanări de cimitire israelite, dar şi conflicte interetnice, victime fiind înregistrate din 
ambele tabere. În 1931, în august, în urma unei campanii inspirate, C. Z. Codreanu este 
ales deputat pe un loc vacantat. Este prima victorie legionară. 

Ultimul capitol va urmări activitatea grupărilor politice numite naționalist- 
creştine care au avut în programul lor politic articole cu caracter antisemit (Partidul 
Nationalist Democrat, Partidul Naționalist Democrat Creştin, Garda Conştiinţei 
Naţionale, Uniunea Naţional Creştină, Liga Apărării Naţional Creştine, Legiunea 
Arhanghelul Mihail, Partidul Naţional Creştin) şi a acţiunilor lor îndreptate împotriva 
evreilor în judeţele nordice ale Moldovei. S-a urmărit şi evoluţia antisemitismului în 
Moldova de până la 1910, fondarea primului partid ce propunea măsuri antievreieşti. 

Grupări şi acţiuni antievreieşti au existat încă de la jumătatea secolului al XIX- 
lea, începând cu "Fracţuinea liberă şi independentă" de la Iaşi condusă de universitarul N. 
Ionescu, în care activa şi Ion Creangă, s-au ţinut congrese economiceantievreieşti, unele 
personalități politice şi culturale şi-au manifestat opiniile împotriva încetăţenirii evreilor la 
1878. Istoriografia legionară i-a numit "protolegionari" şi-i considera drept "precursori" 
pe: D. Pop Martian, V. Alecsandri, A.D. Xenopol, V. Conta, C. Negruzzi, M. Eminescu, N. 
Iorga, N.C. Paulescu, I.Z. Codreanu, I. Găvănescul, C. Şumuleanu. 

În 1910 se fondează Partidul Naționalist Democrat de către N. Iorga şi A.C. 
Cuza, programul său stipulând şi restricţii pentru evrei, în special pentru cei din mediul 
rural. După război, N. Iorga se desparte de A.C. Cuza şi de antisemitismul său exacerbat. 
Cuza formează cu profesorul şi savantul N.C. Paulescu, Uniunea Naţional Creştină în 
1922, care în 1923 va strânge în jurul ei toate grupările cu caracter antisemit în cadrul 
Ligii Apărării Naţional Creştine. 


Corneliu Zelea Codreanu şi I. I. Moţa au condus lupta studenţilor naționalist- 
creştini din Iaşi şi Cluj-Napoca împotriva studențimii evreieşti şi comuniste; ei recurg la 
violenţă şi chiar la asasinatul politic. Mentalul colectiv al epocii nu i-a considerat criminali, 
partizani lor, mare parte a studenţimii, dar nu numai, le-au văzut gestul ca legitim, pornit 
din dorinţa de a pedepsi pe "politicianii corupți şi corupători”. 

În 1927 ei fondează "Legiunea Arhanghelul Mihail” care continuă într-o 
manieră entuziastă, prin marşuri propagandistice, cântece, organizaţii paramilitare, 
activitatea antisemită a lui A.C. Cuza. Este o realitate a primilor ani de evoluţie politică a 
legionarismului. După 1934, programul legionar nu se mai concentrează doar asupra 
antisemitismului de tip cuzist, lărgind baza de colectare a voturilor, adresându-se unui 
spectru mai larg de nemulţumiţi, iar C.Z. Codreanu se bucura de o popularitate deosebită, 
mai ales în rândul tineretului, confirmată de alegerile din 1937 când gruparea condusă de 
el devine cea de-a treia forță politică, iar "Partidul Naţional Creştin" condus de către O. 
Goga şi A.C. Cuza, alt partid cu caracter antisemit (care realizase o apropiere de nazişti şi 
fasciştii italieni, prin diverse contacte, chiar la nivel foarte înalt), obține aproape 10%, iar 
Carol al II-lea îi încredinţeză acestuia din urmă formarea guvernului ocolind partidele 
istorice ce obţinuseră scoruri mai ridicate, dar nu şi majoritatea electorală. P. N. C. 
propune măsuri antisemite, dar scurta lor guvernare nu le permite a le pune în aplicare. 

C. Z. Codreanu este asasinat în noiembrie 1938 neavând şansa guvernării, iar 
după "noaptea cuţitelor lungi", "Garda de Fier" rămasă fără lideri şi elită părăseşte linia 
"codrenistă"! şi se apropie de Germania. Recrudescenţa fenomenelor antisemite în 
nEuropa se face simțită şi în România; evreii din nordul Moldovei cunosc deportările şi 
alte măsuri discriminatorii. 

Evreii din nordul Moldovei au cunoscut în perioada interbelică apogeul 
dezvoltării lor în toate aspectele evoluţiei lor: politic, social, religios, cultural. Până în 1938 
când temporal se încheie studiul nostru, organizaţiile cu caracter antievreiesc, (în ciuda 
unor acţiuni întreprinse împotriva evreilor), n-au putut pune la îndoială cursul firesc al 
democraţiei. Evreii s-au putut exprima în cadrul societăţii româneşti. Publicistica, 
memorialistica, recensămintele, monitoarele oficiale, statisticile economice (generale sau 
regionale), literatura vremii şi nu în ultimul rând instituţiile comunitare prin construcţiile 
lor, multe păstrându-se peste ani, adevărate monumente de arhitectură, confirmă această 
realitate istorică. 

Cea mai imporatantă minoritate a regiunii supusă spre studiu (Moldova de 
nord), încă de la sfârşitul secolului al XVIII-lea, evreimea a avut o evoluţie istorică 
deosebită. Istoria ei n-a fost o lungă perioadă de timp una politică, ci una socială, 
religioasă, economică. Evreii au fost factori ce au contribuit la apariţia primelor forme de 
capitalism în Moldova, la fondarea unor târguri şi târguşoare, funcţionând ca o clasă de 
mijloc. Apariţia burgheziei naţionale a dus la naşterea "'cestiunii evreieşti”. Evreii încep 
lupta pentru emancipare încheiată odată cu sfârşitul primului război mondial. Deşi unii 
istorici au acreditat ideea că România a fost una dintre "campioanele antisemitismului", 
considerăm că în perioada supusă atenţiei, acest fapt istoric nu se confirmă. O arată 
imigraţionismul evreiesc spre spaţiul românesc înregistrat de la şfârşitul evului mediu 
până în perioada interbelică. Emigraţionismul a fost un fenomen de slabă amploare, fiind 
puțini cei ce aleg să părăsească spaţiul românesc din motive economice sau urmând 
idealurile sioniste. Dinamica relaţională a evreilor cu românii a fost una complexă şi istoria 
ei rămâne sub semnul controversei. Studiul nostru doreşte a aduce o modestă contribuție 
la istoria evreimii nord-moldovene într-o epocă în care s-a fondat statul modern român, la 
închegarea imaginii comunităților israelite, atât urbane cât şi rurale, prezentându-le cu cât 
mai multe dintre trăsăturile lor pe care le-am putut distinge din cercetarea unor surse 
bibliografice din cel mai diverse. 


